title: Smernica Komisie 2003/16/ES z 19. februára 2003, ktorá prispôsobuje pokroku prílohu III k nariadeniu Rady 76/768/EHS o aproximácii právnych predpisov členských štátov týkajúcich sa kozmetických výrobkov

text:
Dôležité právne oznámenie

|

32003L0016

Úradný vestník L 046 , 20/02/2003 S. 0024 - 0024

		Smernica Komisie 2003/16/ESz 19. februára 2003,ktorá prispôsobuje pokroku prílohu III k nariadeniu Rady 76/768/EHS o aproximácii právnych predpisov členských štátov týkajúcich sa kozmetických výrobkovKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov [1], naposledy zmenenú a doplnenú smernicou Komisie 2003/1/ES [2], najmä na jej článok 8 ods. 2,po porade s Vedeckým výborom pre kozmetické výrobky a nepotravinárske výrobky určené pre spotrebiteľov (SCCNFP),keďže:(1) Vedecký výbor kozmetických výrobkov a nepotravinových výrobkov určených spotrebiteľom (SCCNFP) odporúča, že pižmový xylén sa môže bez rizika používať v kozmetických výrobkoch, okrem výrobkov na starostlivosť o ústnu dutinu, až do maximálnej dennej teoreticky absorbovanej dávky okolo 10 μg/kg na deň.(2) SCCNFP odporúča, že pižmový ketón sa môže bez rizika používať v kozmetických výrobkoch, okrem výrobkov na starostlivosť o ústnu dutinu, až do maximálnej dennej teoreticky absorbovanej dávky okolo 14 μg/kg na deň.(3) Až do dokončenia vyhodnocovania rizík týchto dvoch látok v súlade s nariadením Rady (EHS) č. 793/93 z 23. marca 1993 o vyhodnocovaní a kontrole rizík existujúcich látok [3] sa tieto dve látky predbežne zatriedili, až do 28. februára 2003, do časti 2 prílohy III k smernici 76/768/EHS.(4) Vyhodnocovanie rizík ešte nebolo dokončené v súlade s vyššie uvedenou smernicou; preto by sa malo predĺžiť obdobie, kedy sa pižmový xylén a pižmový ketón zahrňujú do časti 2 prílohy III k smernici 76/768/EHS.(5) Opatrenia ustanovené v tejto smernici sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti kozmetických výrobkov k technickému pokroku,ROZHODLA TAKTO:Článok 1Dátum "28. 2. 2003" sa nahrádza dátumom "30. 9. 2004" pri referenčných číslach 61 a 62 v časti 2 stĺpci g prílohy III k smernici 76/768/EHS.Článok 2Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 28. februára 2003. Bezodkladne to oznámia Komisii.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3Táto smernica nadobúda účinnosť tretím dňom nasledujúcim po jej zverejnení v Úradnom vestníku Európskej únie.Článok 4Táto smernica je adresovaná členským štátom.V Bruseli 19. februára 2003Za KomisiuErkki Liikanenčlen Komisie[1] Ú. v. ES L 262, 27.9.1976, s. 169.[2] Ú. v. ES L 5, 10.1.2003, s. 14.[3] Ú. v. ES L 84, 5.4.1993, s. 1.--------------------------------------------------


title: Smernica Komisie 2005/42/ES z 20. júna 2005, ktorou sa mení a dopĺňa smernica 76/768/EHS o kozmetických výrobkoch s cieľom prispôsobenia jej príloh II, IV a VI technickému pokroku   (Text s významom pre EHP)

text:
               21.6.2005

               SK

               Úradný vestník Európskej únie

               L 158/17

      SMERNICA KOMISIE 2005/42/ES
   z 20. júna 2005,
   ktorou sa mení a dopĺňa smernica 76/768/EHS o kozmetických výrobkoch s cieľom prispôsobenia jej príloh II, IV a VI technickému pokroku
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   po konzultácii s Vedeckým výborom pre kozmetické výrobky a nepotravinové výrobky určené pre spotrebiteľov,
   keďže:

               (1)

               Na základe hodnotenia kožných toxicít oleja z koreňa rastliny costus (Saussurea lappa Clarke) 7-ethoxy-4-methylkumarínu, hexahydrokumarínu a peruánskeho balzamu (Myroxylon pereirae) zastáva Vedecký výbor pre kozmetické výrobky a nepotravinové výrobky určené pre spotrebiteľov (SCCNFP) názor, že tieto látky by sa nemali používať ako vonné prísady do kozmetických výrobkov. Preto by sa mali doplniť do prílohy II k smernici 76/768/EHS.

               (2)

               Azofarbivá s indexovým číslom CI 12150, CI 20170 a CI 27290 sú uvedené v časti 1 prílohy IV k smernici 76/768/EHS ako farbivá, ktoré sa môžu používať v kozmetických výrobkoch. Bezpečnosť týchto farbív sa spochybňovala z dôvodu, že by mohli spôsobovať vznik karcinogénnych amínov pri metabolických procesoch. Na základe dostupných informácií SCCNFP zastáva názor, že používanie farbív s indexovým číslom CI 12150, CI 20170 a CI 27290 predstavuje riziko pre zdravie spotrebiteľa, keďže tieto farbivá môžu spôsobiť uvoľňovanie jedného alebo viacerých karcinogénnych aromatických amínov. Tieto farbivá by preto mali byť vyňaté z časti 1 prílohy IV k smernici 76/768/EHS.

               (3)

               Benzetonium chlorid je uvedený pod odkazovým číslom 53 v časti 1 prílohy VI k smernici 76/768/EHS ako konzervačný prostriedok, ktorý sa smie používať ako súčasť kozmetických výrobkov na oplachovanie najviac v 0,1 % koncentrácii. SCCNFP zastáva názor, že by sa malo povoliť, aby sa benzetonium chlorid tiež používal v kozmetických výrobkoch, ktoré zostávajú na koži, okrem tých, ktoré sú určené na starostlivosť o ústnu dutinu, v koncentrácii maximálne 0,1 %. Preto by sa položka, ktorá je súčasťou odkazu 53 v časti 1 prílohy VI k smernici 76/768/EHS mala zodpovedajúcim spôsobom zmeniť a doplniť.

               (4)

               SCCNFP zastáva názor, že metylizotiazolinón nespôsobuje zdravotné riziko, ak sa používa v konečných kozmetických výrobkoch ako konzervačný prostriedok najviac v 0,01 % koncentrácii. Preto by sa metylizotiazolinón mal zahrnúť do časti 1 prílohy VI k smernici 76/768/EHS ako odkazové číslo 57.

               (5)

               Smernica 76/768/EHS by sa preto mala primerane zmeniť a doplniť.

               (6)

               Opatrenia stanovené v tejto smernici sú v súlade so stanoviskom Stáleho výboru pre kozmetické výrobky,

         PRIJALA TÚTO SMERNICU:
   Článok 1
   Prílohy II, IV a VI k smernici 76/768/EHS sa menia a dopĺňajú v súlade s prílohou k tejto smernici.
   Článok 2
   Členské štáty prijmú potrebné opatrenia, aby zabezpečili, že výrobcovia zo Spoločenstva alebo dovozcovia registrovaní v rámci Spoločenstva nebudú od 31. marca 2006 uvádzať na trh a ani predávať alebo odovzdávať konečnému spotrebiteľovi kozmetické výrobky, ktoré nie sú v súlade s prílohami II a IV k smernici 76/768/EHS, ako bola naposledy zmenená a doplnená.
   Článok 3
   1.   Členské štáty najneskôr do 31. decembra 2005 uvedú do účinnosti zákony, iné právne predpisy a správne opatrenia potrebné na zosúladenie s touto smernicou. Bezodkladne oznámia Komisii znenie týchto ustanovení a korelačnú tabuľku týchto ustanovení s touto smernicou.
   Uvedené ustanovenia musia pri prijímaní členskými štátmi obsahovať odkaz na túto smernicu alebo k nim musí byť pripojený takýto odkaz pri ich úradnom uverejnení. Podrobnosti o odkaze upravia členské štáty.
   2.   Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.
   Článok 4
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 5
   Táto smernica je určená členským štátom.

      V Bruseli 20. júna 2005

            Za Komisiu

         Günter VERHEUGEN

            podpredseda

      (1)  Ú. v. ES L 262, 27.9.1976, s. 169. Smernica naposledy zmenená a doplnená smernicou Komisie 2005/9/ES (Ú. v. EÚ L 27, 29.1.2005, s. 46).

      PRÍLOHA
      Prílohy k smernici 76/768/EHS sa menia a dopĺňajú takto:

                  1.

                  V prílohe II sa pridávajú tieto odkazové čísla:

                              „1133.

                              Olej z koreňa rastliny costus (Saussurea lappa Clarke) (č. CAS 8023-88-9) pri použití ako vonná prísada.

                              1134.

                              7-etoxy-4-metylkumarín (č. CAS 87-05-8) pri použití ako vonná prísada.

                              1135.

                              Hexahydrokumarín (č. CAS 700-82-3) pri použití ako vonná prísada.

                              1136.

                              Peruánsky balzam (názov INCI: Myroxylon pereirae; č. CAS 8007-00-9) pri použití ako vonná prísada.“

                  2.

                  V časti I prílohy IV sa vypúšťajú farbivá s indexovými číslami CI 12150, CI 20170 a CI 27290.

                  3.

                  Časť 1 prílohy VI sa mení a dopĺňa takto:

                              a)

                              odkazové číslo 53 sa nahrádza takto:

                                          Odkazové číslo

                                          Látka

                                          Maximálna povolená koncentrácia

                                          Obmedzenia a požiadavky

                                          Na štítku musia byť vytlačené podmienky používania a upozornenia

                                          a

                                          b

                                          c

                                          d

                                          e

                                          „53

                                          Benzethoniumchloride (INCI)

                                          0,1 %

                                                      a)

                                                      Výrobky určené na oplachovanie

                                                      b)

                                                      Výrobky, ktoré zostávajú na koži, okrem tých, ktoré sú určené na starostlivosť o ústnu dutinu“

                              b)

                              nasledujúci odkaz sa pridáva ako odkazové číslo 57:

                                          Odkazové číslo

                                          Látka

                                          Maximálna povolená koncentrácia

                                          Obmedzenia a požiadavky

                                          Na štítku musia byť vytlačené podmienky používania a upozornenia

                                          a

                                          b

                                          c

                                          d

                                          e

                                          „57

                                          Methylisothiazolinone (INCI)

                                          0,01 %“


title: Smernica Komisie 2007/68/ES z  27. novembra 2007 , ktorou sa mení a dopĺňa príloha IIIa k smernici Európskeho parlamentu a Rady 2000/13/ES, pokiaľ ide o určité zložky potravín (Text s významom pre EHP)

text:
               28.11.2007

               SK

               Úradný vestník Európskej únie

               L 310/11

      SMERNICA KOMISIE 2007/68/ES
   z 27. novembra 2007,
   ktorou sa mení a dopĺňa príloha IIIa k smernici Európskeho parlamentu a Rady 2000/13/ES, pokiaľ ide o určité zložky potravín
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2000/13/ES z 20. marca 2000 o aproximácii právnych predpisov členských štátov, týkajúcich sa označovania, prezentácie a reklamy potravín (1), a najmä na jej článkok 6 ods. 11 tretí pododsek a článok 21,
   keďže:

               (1)

               Prílohou IIIa k smernici 2000/13/ES sa ustanovuje zoznam zložiek potravín, ktoré sa musia uvádzať na označení potravín, keďže môžu u citlivých jedincov vyvolávať nepriaznivé reakcie.

               (2)

               V smernici 2000/13/ES sa ustanovuje možnosť vyňať z požiadavky týkajúcej sa označovania tie zložky alebo látky, ktoré sú získané zo zložiek uvedených v zozname v prílohe IIIa, v prípade ktorých bolo vedecky dokázané, že za špecifických okolností pravdepodobne nevyvolávajú nepriaznivé reakcie.

               (3)

               V smernici Komisie 2005/26/ES (2) sa ustanovuje zoznam zložiek potravín alebo látok dočasne vylúčených z rozsahu požiadavky týkajúcej sa označovania do 25. novembra 2007.

               (4)

               Európskemu úradu pre bezpečnosť potravín (EFSA) bolo predložených niekoľko žiadostí o trvalú výnimku z požiadavky týkajúcej sa označovania. Tieto žiadosti sa týkajú látok, na ktoré sa vzťahujú dočasné výnimky stanovené smernicou 2005/26/ES. Na základe stanovísk EFSA a iných dostupných informácií možno skonštatovať, že určité zložky alebo látky získané zo zložiek uvedených v zozname v prílohe IIIa k smernici 2000/13/ES za špecifických okolností pravdepodobne nevyvolávajú u citlivých jedincov nepriaznivé reakcie.

               (5)

               Tieto zložky alebo látky získané z týchto zložiek by sa preto mali natrvalo vylúčiť z prílohy IIIa k smernici 2000/13/ES.

               (6)

               Príloha IIIa k smernici 2000/13/ES by sa mala zodpovedajúcim spôsobom zmeniť a doplniť.

               (7)

               Vzhľadom na termín stanovený v článku 6 ods. 11 druhom pododseku smernice 2000/13/ES by sa smernica 2005/26/ES mala 26. novembra 2007 zrušiť.

               (8)

               V snahe vyhnúť sa rozkolom na trhu je potrebné, aby sa táto smernice uplatňovala od 26. novembra 2007.

               (9)

               Predpokladalo sa, že táto smernica by mohla byť prijatá a uverejnená v dostatočnom čase pred 26. novembrom 2007, čím by sa priemyselnému odvetviu poskytol čas na prispôsobenie sa novým predpisom. Keďže v praxi to nebolo možné, zdá sa, že je potrebné prijať dočasné opatrenia, ktorými by sa umožnilo uplatňovanie nových predpisov. V skutočnosti budú mať zmeny v predpisoch týkajúcich sa označovania vplyv na priemyselné odvetvie, najmä na malé a stredné podniky, ktoré potrebujú adaptačné obdobie na bezproblémový prechod na nové požiadavky označovania.

               (10)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha IIIa k smernici 2000/13/ES sa od 26. novembra 2007 nahrádza textom v prílohe k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. mája 2008. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Smernica 2005/26/ES sa zrušuje 26. novembra 2007.
   Členské štáty povolia, aby sa s potravinami umiestnenými na trhu alebo označenými pred 31. májom 2009, ktoré spĺňajú ustanovenia smernice 2005/26/ES, obchodovalo dovtedy, kým sa zásoby nevyčerpajú.
   Článok 4
   Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
   Článok 5
   Táto smernica je určená členským štátom.

      V Bruseli 27. novembra 2007

            Za Komisiu

         Markos KYPRIANOU

            člen Komisie

      (1)  Ú. v. ES L 109, 6.5.2000, s. 29. Smernica naposledy zmenená a doplnená smernicou Komisie 2006/142/ES (Ú. v. EÚ L 368, 23.12.2006, s. 110).

      (2)  Ú. v. EÚ L 75, 22.3.2005, s. 33. Smernica zmenená a doplnená smernicou 2005/63/ES (Ú. v. EÚ L 258, 4.10.2005, s. 3).

      PRÍLOHA

            „PRÍLOHA IIIa
            Zložky uvedené v článku 6 ods. 3a, 10 a 11

                        1.

                        Obilniny obsahujúce lepok (t. j. pšenica, raž, jačmeň, ovos, špalda, kamut alebo ich hybridné odrody) a výrobky z nich okrem:

                                    a)

                                    pšeničných glukózových sirupov vrátane dextrózy (1);

                                    b)

                                    pšeničných maltodextrín (1);

                                    c)

                                    jačmenného glukózového sirupu;

                                    d)

                                    obilnín používaných na výrobu destilátov alebo etylalkoholu poľnohospodárskeho pôvodu určeného na liehoviny a iné alkoholické nápoje.

                        2.

                        Kôrovce a výrobky z nich.

                        3.

                        Vajcia a výrobky z nich.

                        4.

                        Ryby a výrobky z nich okrem:

                                    a)

                                    rybacej želatíny používanej ako nosič vitamínov alebo karotenoidových prípravkov;

                                    b)

                                    rybacej želatíny alebo rybacieho gleja používaných na čírenie piva a vína.

                        5.

                        Arašidy a výrobky z nich.

                        6.

                        Sójové zrná a výrobky z nich okrem:

                                    a)

                                    úplne rafinovaného sójového oleja a tuku (1);

                                    b)

                                    prírodných zmesných tokoferolov (E 306), prírodného D-alfa-tokoferolu, prírodného D-alfa-tokoferolacetátu, prírodného D-alfa-tokoferolsukcinátu sójového pôvodu;

                                    c)

                                    fytosterolov a esterov fytosterolov získaných z rastlinných olejov sójového pôvodu;

                                    d)

                                    fytostanolesteru získaného zo sterolov rastlinného oleja sójového pôvodu.

                        7.

                        Mlieko a výrobky z neho (vrátane laktózy) okrem:

                                    a)

                                    srvátky používanej na výrobu destilátov alebo etylalkoholu poľnohospodárskeho pôvodu určeného na liehoviny a iné alkoholické nápoje;

                                    b)

                                    laktitolu.

                        8.

                        Orechy, t. j. mandle (Amygdalus communis L.), lieskové orechy (Corylus avellana), vlašské orechy (Juglans regia), kešu (Anacardium occidentale), peknanové orechy [Carya illinoiesis (Wangenh). K. Koch], para orechy (Bertholletia excelsa), pistácie (Pistacia vera), makadamové orechy a queenslandské orechy (Macadamia ternifolia) a výrobky z nich okrem:

                                    a)

                                    orechov používaných na výrobu destilátov alebo etylalkoholu poľnohospodárskeho pôvodu určeného na liehoviny a iné alkoholické nápoje.

                        9.

                        Zeler a výrobky z neho.

                        10.

                        Horčica a výrobky z nej.

                        11.

                        Sezamové semená a výrobky z nich.

                        12.

                        Kysličník siričitý a siričitany v koncentráciách vyšších ako 10 mg/kg alebo 10 mg/liter vyjadrené ako SO2.

                        13.

                        Vlčí bôb a výrobky z neho.

                        14.

                        Mäkkýše a výrobky z nich.“

         (1)  Ako aj výrobky z nich, pokiaľ proces, ktorému sa podrobili, pravdepodobne nezvýši stupeň alergénnosti stanovený Európskym úradom pre bezpečnosť potravín pre príslušný výrobok, z ktorého pochádzajú.